Jamie Shackleton

**Jamie Stuart Shackleton** (født 1999) er en engelsk fotballspiller som spiller for . Han har spilt i flere posisjoner, inkludert offensiv midtbane og høyreback.

Shackleton kom opp gjennom Leeds’ ungdomsakademi og var en del av laget som vant EFL Championship i 2019–2020 og rykket opp til Premier League for første gang på 16 år.

## Tidlig liv og utdannelse
Shackleton ble født i Hemsworth og gikk på Lady Elizabeth Hastings Primary School og senere St Wilfrid's Catholic High School i Featherstone.

## Klubbkarriere
### Leeds
Etter å ha spilt for Kippax Athletic som barn begynte han på ’ ungdomsakademi da han var syv år gammel. Han fikk sin debut for U23-laget i 2016–2017-sesongen. I oktober 2016 fikk han ros fra tidligere direktør for ungdomsakademiet Neil Redfearn, som beskrev am som en av de mest lovende talentene på laget: «Jeg mener han er en god fotballspiller, han har fantastiske føtter. Han er ikke den største, men har mye pågangsmot. Han leser spillet godt.» På sommeren i 2017 signerte Shackleton en 2-årig profesjonell kontrakt med Leeds. Den 8. mai 2018 valgte hovedtrener Paul Heckingbottom ham til førstelagets spillerstall da laget spilte treningskamper i Myanmar. Han fikk sin første kamp fra start for Leeds’ førstelag i en treningskamp mot York City den 20. juli 2018 under den nyansatte hovedtreneren Marcelo Bielsa. Gjennom sesongoppkjøringen spilte Shackleton som høyreback istedenfor sentral midtbanespiller som han vanligvis hadde spilt gjennom ungdomskarrieren.

Shackleton fikk draktnummer 46 før 2018–19-sesongen, og fikk sin første kamp på A-laget den 11. august 2018 da han satt på benken mot ; han fikk sin debut da han ble byttet inn i løpet av kampen. Den 13. august 2018, to dager etter hans profesjonelle debut, signerte han en 3-årig kontraktforlengelse med Leeds. Shackleton fikk sin første kamp fra start dagen derpå i en kamp mot  i ligacupen som Leeds vant 2–1. Han fikk sin første seriekamp fra start uken etter da han erstattet lagkaptein Liam Cooper, som ble skadet under oppvarming, som høyreback mot . Han hadde en assist for Kemar Roofe. Utover sesongen kom størsteparten av Shackletons spilletid gjennom innbytter, hvor 16 av hans 19 kamper i seriespillet var fra benken inkludert en kamp den 1. mars 2019 mot  hvor han kom på i overtid og hadde en assist for Ezgjan Alioski. Leeds endte seriespillet på tredjeplass etter å ha gått glipp av automatisk opprykk med tre kamper igjen av sesongen på grunn av et nederlag mot  den 19. april. Leeds måtte derfor spille i opprykkskvalifiseringen, hvor Shackleton ble byttet inn for en skadet Adam Forshaw til pause i den første kampen mot  i semifinalen; en kamp Leeds vant 1–0. Med Forshaw ute med skade stilte Shackleton fra start i den andre kampen, hvor Leeds tapte 4–2. Han var en av tre spillere som ble nominert til lagets Young Player Of The Season for 2018–19-sesongen sammen med Tyler Roberts og Jack Clarke, men det var Clarke som ble tildelt tittelen under lagets årlige seremoni i april 2019.

Til tross for at Marcelo Bielsa valgte Shackleton til start i begynnelsen av 2019–20-sesongen endte Shackleton opp med å bli hovedinnbytter for Pablo Hernández og Mateusz Klich utover sesongen. Han spilte fra start i sesongens nest siste kamp, mot Derby County den 19. juli 2020, og skåret da sitt første mål i serien da Leeds vant 3–1 i den første kampen etter å allerede ha sikret ligatittelen. Få dager senere fikk han sitt andre mål — mot  (som innbytter for Hernández) — som endte opp med å være Leeds’ siste skåring i 2019–20-sesongen. Etter 2019–20-sesongen vant Leeds opprykk til Premier League etter å ha endt sesongen på førsteplass i Championship med 93 poeng, 10 flere enn andreplassen .

I august 2020 signerte Shackleton en ny 4-årig kontrakt med Leeds. Shackleton fikk sin debut i Premier League i sesongåpningen mot den 12. september 2020 da han ble byttet inn.

#### Millwall (lån)
Den 19. juli 2022 ble Shackleton sendt til Millwall på lån ut sesongen.

## Internasjonal karriere
I 2019 ble Shackleton inkludert i spillerstallen til England U20 som en erstatning for s Easah Suliman og fikk sin debut da de tapte 3–2 mot Portugal den 4. juni 2019.

## Spillestil
Shackleton kan spille som sentral midtbanespiller, høyre- og venstreback. Han er kjent for sin høye hastighet og gode form, og Yorkshire Evening Posts Joe Urquhart skrev om ham at «føttene hans ser nesten ikke ut til å røre bakken når han løper.»

## Trenerkarriere
I oktober 2018 annonserte Shackleton at han skulle ta en UEFA B-lisens til tross for at han var bare 19 år gammel.

## Karrierestatistikker

## Utmerkelser
**Leeds United**
*EFL Championship: 2019–20

## Referanser


## Eksterne lenker
*